Argimiro Marnotes Fernández

Argimiro Marnotes Fernández, nado no Carballiño en 1966, é un político galego do PPdeG.

 Traxectoria 
Fillo de Argimiro Marnotes Rodríguez, que tamén foi alcalde do Carballiño, estudou Arquitectura Técnica na Universidade da Coruña. Dende 2003 foi concelleiro do PPdeG no Carballiño. En 2007 presentouse como candidato á Alcaldía, logrando cinco escanos. En 2009 foi elixido presidente do Consello de Administración de Xestur Ourense. Nas municipais de 2011 obtivo 9 concelleiros e a maioría absoluta, accedendo así á alcaldía. Nas municipais de 2015 baixou a 6 concelleiros, polo que perdeu a alcaldía.

En xullo de 2020 converteuse no novo presidente do Arenteiro. Na súa primeira tempada á fronte do club, conseguiu o ascenso á nova Segunda División RFEF, e deixou a acta de concelleiro para centrarse no fútbol.

En febreiro de 2024 concorreu nas listas do PPdeG ao Parlamento de Galicia. Non saíu elixido inmediatamente, mais trala renuncia de Elena Rivo a mediados de abril daquel ano, converteuse en novo deputado.

 Notas 

 Véxase tamén 
 Outros artigos 
Eleccións municipais no Carballiño

 Ligazóns externas 

Categoría:Alcaldes do Carballiño
Categoría:Alcaldes de Galicia polo PPdeG
Categoría:Alcaldes de Galicia durante a democracia
Categoría:Nados no Carballiño
Categoría:Nados en 1966
Categoría:Personalidades de Galicia sen imaxes
Categoría:Alumnos da Universidade da Coruña
Categoría:Deputados do Parlamento de Galicia polo PPdeG